चलती ट्रेन में भाजपा नेता ने किया दुराचार पीडि़त महिला ने जन सुनवाई में एसपी को सुनाई आप बीती, एफआईआर दर्ज, रायसेन की है महिला

जबलपुर।

काम दिलाने का झांसा

रविवार को हुए रवाना

स्टेशन पहुंची, फिर थाने

भाजपा नेता और नगर परिषद के पूर्व अध्यक्ष पर एक महिला ने चलती टे्रन में दुराचार करने का आरोप लगाया है। मामला तब सामने आया जब मंगलवार को महिला जनसुनवाई में एसपी के समक्ष पहुंची। एसपी के निर्देश पर महिला थाना पुलिस ने आरोपी के खिलाफ एफआईआर दर्ज कर ली है। पीडि़त महिला रायसेन जिले की रहने वाली है।पुलिस ने बताया कि महिला के पति की मौत हो चुकी है। वह धागा फैक्ट्री मंे काम करती है। दो सप्ताह पूर्व उसकी पहचान मूलत: होशंगाबाद बाबई निवासी अमृत बिन्दु डहेरिया से हुई। डहेरिया खुद को बाबई नगर परिषद के पूर्व अध्यक्ष और भाजपा नेता बताता है। डहेरिया ने महिला को झांसा दिया कि उसकी जबलपुर में पहचान है और वह यहां उसे अच्छा काम दिला देगा। महिला उसकी बातों में आ गई।रविवार रात डहेरिया अपने एक साथी और महिला के साथ इंदौर-बिलासपुर ट्रेन से जबलपुर के लिए रवाना हुए। टे्रन भेड़ाघाट स्टेशन पर पहुंची। ट्रेन जैसे ही वहां से रवाना हुई, तो आरोपी ने महिला को बहाने से टॉयलेट की तरफ बुलाया और खींचकर उसे अंदर कर लिया व दुराचार किया। आरोपी ने महिला को चुपचाप रहने की धमकी दी। महिला सहम गई और डर के मारे चुपचाप बैठी रही। रेलवे स्टेशन पर वे उतरे। सोमवार को आरोपी उसे दिन भर घुमाता रहा और शाम के वक्त वह उसे सूनसान इलाके में ले गया। डहेरिया और उसका साथी रात में महिला को वहीं छोड़कर भाग निकले।रात में महिला जैसे-तैसे रेलवे स्टेशन पहुंची। वहां उसने रात काटी। मंगलवार सुबह उसने स्टेशन के पास के दुकानदारों से थाने का पता पूछा। तो दुकानदारों ने उसे सीधे पुलिस अधीक्षक कार्यालय भेज दिया। महिला थाना प्रभारी लक्ष्मी यादव का कहना है कि महिला की रिपोर्ट पर अमृत बिन्दु डहेरिया के खिलाफ प्रकरण दर्ज कर लिया गया है। महिला का आरोप है कि उसके साथ चलती ट्रेन में दुराचार हुआ। मामले की जांच की जा रही है।